Բանն այն է, որ խորհրդարանի արտահերթ ընտրությունը սկսվել է թավշյա հեղափոխությամբ, պարզապես դրա սկիզբն ու վերջը ձգվել են վեցամսյա տարբերությամբ, որի պատճառները բազմաթիվ են, այդ թվում արտաքին: Ի վերջո, Հայաստանը պետություն է, որը կարեւոր ռեգիոնում է եւ առնչություն ունի կարեւորագույն հարցերի հետ, որոնք ունեն աշխարհքաղաքական մասշտաբ: Ըստ այդմ, Հայաստանում որեւէ հեղափոխական գործընթաց չի կարող հաշվի չառնել այդ ամենը եւ դրանցից բխող նրբերանգները: Ավելին, հենց դրանք հաշվի առնելն է նաեւ այդ հեղափոխական գործընթացի սահուն եւ հաջող ընթացքի ու ավարտի գրավականը: